ועדת הפנים והגנת הסביבה, כנסת 25, פרוטוקול מספר 120, 2023-07-23 00:00

יעקב אשר: בוקר טוב ושבוע טוב ובשורות טובות, כותרת ישיבת העבודה: סדר יום הצעת חוק מיסוי תשלומים בתקופת בחירות (תיקון מס' 9) (הארכת תקופת הבחירות) התשפ"ג-2023

יעקב אשר:  פ3671/25 כ973 של חברי הכנסת יעקב אשר, דוד ביטן, ארז מלול, עודד פורר, אוהד טל, ולדימיר בליאק וזאב אלקין

יעקב אשר:      אנחנו עשינו דיון - - -     

אחמד טיבי: למה לא פניתם לח"כ יוסף עטאונה נציג חד"ש-תע"ל, הדינמי והאקטיבי בוועדה?     

יעקב אשר: כן, בבקשה

קריאה: - - - היה בדיוק בחג הקורבן, לא הייתי בכנסת, חיפשו אתכם

קריאה:  היה חשוב מאוד להדגיש את זה

אחמד טיבי: אני מקבל את ההסבר

אחמד טיבי:  נא לעבור להצבעה

יעקב אשר: הוא מכל לימון עושה לימונדה קטנה, גם כשהלימון הוא בעצם כרוב

יעקב אשר:  עכשיו אנחנו הבנו, יש אחדות דעים בבית הזה לעניין הזה

יעקב אשר:  אנחנו בישיבה הקודמת דנו במספר היבטים של הדברים

יעקב אשר:  אחד הנושאים שעלו זה גם מעבר להארכת הזמן, דיברנו גם על עוות שלטעמנו, לדעת חברי הכנסת, יש באחוז המיסוי שהוא נקבע ל-25% שבעצם נבנה על טבלאות שמבחינתנו לא משקפות נכונה את העניין

יעקב אשר:      רוב חברי הכנסת, חלק מחברי הכנסת היו בדעה להוריד את זה ל-10%, אבל רוב חברי הכנסת כולל רואי החשבון למיניהם הציעו להתפשר על הורדה ל-18% של המיסוי

יעקב אשר:  הייתה בקשה של משרד האוצר ורשות המיסים לתת להם את האפשרות לבחון את הדברים ולכן לעשות את החוק הזה כהוראת שעה, ואנחנו נענינו לבקשה הזאת

יעקב אשר:  ועם כך אני מבקש מהיועץ המשפטי שרק יקריא את הנוסח המלא ואנחנו נלך להצבעה

איימן עודה: שנביע דעה

יעקב אשר: בוודאי

אחמד טיבי: באמצעות ההצבעה איימן אומר שאפשר להביע דעה, שהוא תומך

איימן עודה: כבוד היו"ר, מה שקורה בהצבעה הזו זה להיפך לחלוטין ממה שקורה בכנסת בחודשים האחרונים, כל מה שקורה זה אנטי דמוקרטי וזה חוק דמוקרטי למהדרין

איימן עודה:  זה כיבוד הדמוקרטיה

איימן עודה:  חיזוק המפלגות- זו דמוקרטיה, חיזוק העשייה הפוליטית בתקופת הבחירות - זו דמוקרטיה, העברת כסף למפלגות מהקואליציה או מהאופוזיציה- זו דמוקרטיה

איימן עודה:  לכן מברכים ושנמשיך בכיוון הזה

יעקב אשר: לו יהי, מה שנקרא

לאה קריכלי: נכון

יעקב אשר: בבקשה, היועץ המשפטי

תומר רוזנר: חוק מיסוי תשלומים בתקופת בחירות, תיקון - - -     

יעקב אשר: אגב, נמצאים אתנו בזום גם נציגי משרד העבודה, משרד המשפטים, משרד הפנים וביטוח לאומי

יעקב אשר:  כולם נמצאים איתנו, ונציגי רשות המיסים במשרד האוצר שחרפו נפשם והגיעו למבצר היום

יעקב אשר:  ואם מישהו רוצה לדבר או להעיר שיבקש את רשות הדיבור

יעקב אשר:  אבל נקריא קודם כל ואחר כך

גלעד קריב: תיקון מס' 9 הוראת השעה תשפ"ג-2023

גלעד קריב: תיקון מס' 9 הוראת השעה תשפ"ג-2023

גלעד קריב: תיקון מס' 9 הוראת השעה תשפ"ג-2023

גלעד קריב: בחירות לכנסת; 

גלעד קריב: "חוק הבחירה הישירה" – חוק הרשויות המקומיות (בחירת ראש הרשות וסגניו וכהונתם), התשל"ה-1975

אחת מאלה: לעניין בחירות מקדימות כהגדרתן בסעיף 28א לחוק המפלגות – תקופה של 30 ימים המסתיימת יום לאחר היום שבו נערכות בחירות; 

אחת מאלה: בסעיף 2(ב) לחוק העיקרי, במקום "25%", יבוא "18%"

יעקב אשר: רשות המיסים

אלישיב ממן: בוקר טוב

אלישיב ממן:  אלישיב ממן, מחלקה כלכלית רשות המיסים

אלישיב ממן:       כפי שהיו"ר אמר הוועדה הציעה להוריד את שיעור המס, בגלל לוחות הזמנים הקצרים ובגלל שהיה צריך לעשות עוד בדיקה מעמיקה לגבי שיעורי המס האפקטיביים באותה אוכלוסייה וגם הנושא של ביטוח לאומי

אלישיב ממן:  קיבלנו את ההצעה של הוועדה וביקשנו שזה יהיה בהוראת שעה כדי שנוכל לבחון את זה מחדש לפעמים הבאות, כפי שנעשה

אלישיב ממן:  תודה רבה

יעקב אשר: תודה

ולדימיר בליאק: תודה לכם, אני חושב שזו החלטה מאוד נכונה

יעקב אשר: כן

יעקב אשר:  צריך להגיד גם תודה, מעבר לחברותו בוועדה, ליועץ שלנו לענייני חשבונאות רואה חשבון בליאק, שגם הכין טבלה מסודרת ששיקפה נאמנה את חלק מהדברים שנאמרו כאן

יעקב אשר:      מהאנשים שנמצאים בזום

יעקב אשר:  אביתר חנן מההסתדרות הכללית

יעקב אשר:  ספר לנו קודם כל מה קורה בדיונים הליליים

אביתר חנן: אני מקווה קודם כל שהדברים יפתרו במהרה

אביתר חנן:  אני חושב שנכון היה לצמצם את האחוזים

אביתר חנן:  ואנחנו מברכים על זה

אביתר חנן:      יש לנו כמה שאלות שאנחנו חושבים שצריך לתת להם פתרון

אביתר חנן:  ברור לנו שיש הרבה עובדים שירוויחו מזה, כל העובדים שיש להם משרה נוספת

אביתר חנן:  אבל יש הרבה עובדים שלא ירוויחו מזה: עובדי פריפריה, כמו שנאמר לנו בדיון הקודם, שצריך לתת עליהם את הדעת שבוחנים אחר כך את האפקטיביות של המס, צריך לשים לב גם לעובדים האלה

אביתר חנן:      חוץ מזה כל העניין סביב עובדי הקבלן

אביתר חנן:  היינו רוצים לדעת איפה זה עומד, לראות שעובדי הקבלן בקצה לא יפגעו מהאחוזים האלה

יעקב אשר: זה לא חל על עובדי קבלן, אנחנו דנו על בעניין הזה בדיון הראשון שהיה

אביתר חנן: מעולה

אביתר חנן:  והיינו מאוד רוצים שימצא פתרון - ברור לנו שעכשיו כהוראת שעה יהיה מאוד קשה לעשות את זה - אבל שימצא פתרון גם לעניין של הביטוח הלאומי, שלא יראו רק את המס האפקטיבי למס הכנסה כמס הרגיל, יש עדיין הרבה דברים אחרים שצריכים להיכלל גם בתוך הביטוח הלאומי, גם אם זה אומר עכשיו לעשות חלוקה במס - חלק לביטוח הלאומי וחלק למס הכנסה זה יהיה הפתרון הכי נכון

יעקב אשר: טוב, בנושא הזה התקיים דיון גם במעמד הביטוח הלאומי שהיה כאן

יעקב אשר:  אני לא אומר שאתה לא אומר דברי טעם, אבל אני חושב שכחלק מההבנות והסיכום זה יהיה תהליך שנעשה אחרי בדיקה של בבחירות הללו וגם לאחר מכן

יעקב אשר:  זה אחד הדברים שגם דיברנו עליו בהוראת השעה

יעקב אשר:  אם נרצה להתארגן לתמהיל אחר של המיסוי בין המיסוי הכללי ל- - -     

ולדימיר בליאק: צריך לקחת בחשבון שביטוח לאומי בסוף זה לא מיסוי זה ביטוח, במהות זה שונה

יעקב אשר: בדיוק

יעקב אשר:  לכן התמהיל פה הוא נורא בעייתי והוא לא פשוט

יעקב אשר:  לכן הדברים האלה יבחנו ולצורך כך נענתה הוועדה לבקשת רשות המיסים ואנחנו עושים את זה להוראת שעה ונפיק את הלקחים ביחד

יעקב אשר:      יהיה ישיבת מעקב לאחר הבחירות, כשיהיה מספיק זמן לאחר שיגיעו הדיווחים והכל, נלמד את הדברים ביחד ויכול להיות שיעלו רעיונות נוספים

יעקב אשר:  תודה רבה

יעקב אשר:       אם כך אנחנו נעבור להצבעה

תומר רוזנר: הוגשו הסתייגויות על ידי חבר הכנסת ביטן, אך הוא לא נמצא כאן

יעקב אשר: הוא לא נמצא ואף הסיר אותן

תומר רוזנר: גם סיעת ישראל ביתנו הגישה הסתייגויות אבל הם לא נמצאים

ולדימיר בליאק: אני- - -, בתור ההשתייכות המשנית לישראל ביתנו

יעקב אשר: אני מנסה לחשוב איפה ההשתייכות המשנית שלי, אתה מבין? זאת הבעיה

ולדימיר בליאק: אתה תגיד

יעקב אשר: אין הסתייגויות ואני מעלה להצבעה את הצעת החוק מיסוי תשלומים בתקופת בחירות (תיקון מס' 9) (הארכת תקופת הבחירות),  התשפ"ג, הוראת שעה

יעקב אשר:  מי בעד? ירים את ידו

יעקב אשר:  בעד - שלושה

יעקב אשר:  מי נגד? אין מתנגדים

יעקב אשר:  מי נמנע? אין נמנעים

יעקב אשר: אושרה

יעקב אשר: אני קובע שההצעה עברה

יעקב אשר:  תודה רבה לכולם

יעקב אשר:  שיהיה לנו יום טוב ושבוע טוב ובשורות טובות